सामग्री: 'हाइजैक' क्वीन के नाम से मशहूर नीरजा भनोट पर बनी फ़िल्म 'नीरजा' में सोनम केंद्रीय भूमिका निभा रही हैं.

सोनम ने बीबीसी से बताया, ''यही वो फ़िल्म है, जिसने मुझे रोने पर मजबूर किया.''

30 वर्षीया सोनम ने निर्देशक संजय लीला भंसाली की फ़िल्म 'सांवरिया' से रुपहले परदे पर क़दम रखा था.

हाल ही में अभिनेता सलमान ख़ान के साथ उनकी फ़िल्म 'प्रेम रतन धन पायो' बॉक्स ऑफ़िस पर कामयाब रही थी.

समाप्त

बीबीसी से ख़ास बातचीत में सोनम नीरजा की कहानी बयां करते हुए कहती हैं कि ये फ़िल्म एक बहादुर महिला पर आधारित है.

नीरजा भनोट एयर होस्टेट होने के अलावा एक मॉडल भी थीं 

5 सितंबर, 1986 को पाकिस्तान के कराची एयरपोर्ट पर चरमपंथियों ने मुंबई से न्यूयॉर्क जाने वाली 'पैन एम फ्लाइट-73' को कब्ज़े में ले लिया.

नीरजा भानोट उस विमान पर एयर होस्टेस थीं. नीरजा ने हिम्मत न हारते हुए विमान का एमरजेंसी गेट खोला और एक-एक कर लगभग 360 यात्रियों को बाहर निकालना शुरू कर दिया.

धीरे-धीरे जब सिर्फ़ तीन छोटे बच्चों को छोड़कर सभी यात्री सुरक्षित बाहर निकल चुके थे तभी चरमपंथियों की नज़र नीरजा पर पड़ गई.

भाग निकलने का मौक़ा होते हुए भी नीरजा उन बच्चों को बचाने के लिए वहीं डटी रहीं और उन बच्चों को गेट से बाहर धकेल दिया. वे बच्चे तो सुरक्षित बच गए, लेकिन चरमपंथियों की गोलियों की बौछार से नीरजा न बच सकीं.

सोनम ने बताया, 'नीरजा' के ट्रेलर आने से पहले ही उन्होंने पूरी फ़िल्म देख ली. वे आगे कहती हैं, ''मैं जब भी इस फ़िल्म को देखती हूं और नीरजा की बहादुरी को याद करती हूं, तो मुझे गर्व होता है.''

सोनम, नीरजा के परिवार वालों के प्रति सहानुभूति जताते हुए कहती हैं, ''जब भी मैं उनके परिवार के बारे में सोचती हूं, बहुत दुःख होता है.''

वे आगे बताती हैं, ''नीरजा की मां रमा अब इस दुनिया में नहीं है, वे फ़िल्म की शूटिंग के दौरान वो मुझसे मिलने आईं थी.''

उस मुलाक़ात के बारे में सोनम ने बताया, ''नीरजा की मां ने मुझसे कहा, जब मैं अशोक चक्र लेने गई थी, तब राष्ट्रपति ने कहा था कि आप रो क्यों रही हैं, आपको तो ऐसी संतान मिलने पर गर्व होना चाहिए.''

राम माधवानी के निर्देशन में बनी इस फ़िल्म में शबाना आज़मी नीरजा भनोट की मां का किरदार निभा रही हैं. यह फ़िल्म 19 फरवरी को रिलीज़ होगी.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी...\nपिछली सामग्री को संक्षेप में निम्नानुसार किया जा सकता है:
बॉलीवुड अदाकारा सोनम कपूर का कहना है कि नौ साल के करियर में 'नीरजा' पहली फ़िल्म है, जिसे देख वे रो पड़ीं.